EkBass/fiwiki-20250220-pages-articles huggingface dataset:
Koillis-Englanti

Koillis-Englanti () on yksi Englannin yhdeksästä alueesta (region). Alueet muodostavat Englannin aluejaon ylimmän tason. Vuoden 2021 väestönlaskennassa Koillis-Englannissa oli 2,6 miljoonaa asukasta ja sen pinta-ala oli 8 600 neliökilometriä. Se on yksi pienimmistä Englannin alueista sekä pinta-alaltaan että väkiluvultaan. Nykyään aluejakoa käytetään lähinnä tilastointiin, mutta se luotiin alun perin vuonna 1994 osana John Majorin konservatiivihallituksen aluehallintouudistusta. Uudistuksen myötä eri puolille Englantia perustettiin hallintovirastoja (government office), joiden toiminta ulottui useiden kreivikuntien ja yhtenäishallintopiirien alueelle. Koillis-Englannin hallintoviraston toimipaikka oli Newcastle upon Tynessä. Alueelliset virastot lopettivat toimintansa maaliskuussa 2011 David Cameronin hallituksen päätöksellä. == Osa-alueet == Koillis-Englanti jakautuu kolmeen muodolliseen kreivikuntaan, joita ovat County Durham, Tyne ja Wear ja Northumberland. Siihen kuuluu myös pieni alue North Yorkshirestä. Muodolliset kreivikunnat jakautuvat edelleen seuraaviin osa-alueisiin: Koillis-Englannin aluejako mkk. = metropolikreivikunta; ykk. = yhtenäiskreivikunta; mkp. = metropolikaupunkipiiri; yhp. = yhtenäishallintopiiri Muodollinen Hallinnollinen Tyyppi Väkiluku (2021) Pinta-ala (km²) North Yorkshire (osittain) Middlesbrough yhp. North Yorkshire (osittain) Redcar ja Cleveland ” County Durham County Durham ykk. County Durham Hartlepool yhp. County Durham Darlington ” County Durham Stockton-on- Tees ” Tyne ja Wear (mkk.) Gateshead mkp. Tyne ja Wear (mkk.) Newcastle upon Tyne ” Tyne ja Wear (mkk.) North Tyneside ” Tyne ja Wear (mkk.) South Tyneside ” Tyne ja Wear (mkk.) Sunderland ” Northumberland Northumberland ykk. == Väestö == Vuonna 2021 Koillis-Englannissa oli noin 2,6 miljoonaa asukasta ja suurimpia asutuskeskuksia olivat: Asutuskeskus Muodollinen kreivikunta Väkiluku (2021) Newcastle upon Tyne Tyne ja Wear Sunderland Tyne ja Wear Middlesbrough Middlesbrough Gateshead Tyne ja Wear Darlington Darlington Hartlepool Hartlepool Stockton-on-Tees Stockton-on-Tees South Shields Tyne ja Wear Tynemouth Tyne ja Wear Washington Tyne ja Wear Durham County Durham Wallsend Tyne ja Wear == Lähteet == == Aiheesta muualla == *
Suur-Lontoon yleishallintoviranomainen

Suur-Lontoon yleishallintoviranomainen (engl. Greater London Authority) on Suur-Lontoon korkein hallintoelin. Se koostuu Lontoon pormestarista ja 25:stä Lontoon kaupunginvaltuuston jäsenestä, jotka valitaan vaaleilla. Aluehallintoasetuksen mukaan GLA:lla on ratkaiseva strateginen rooli Lontoon talous-, asumis-, poliisi-, liikenne-, kaavoitus-, ympäristö-, kulttuuri- ja terveysasioissa. Suurin osa sen toiminnasta rahoitetaan valtion varoista. Lontoon kaupunkipiirit keräävät kunnallisveroa ja luovuttavat siitä osan GLA:lle. ==Lähteet== Luokka:Lontoon paikallishallinto
Runepoli

Runepoli on Suomen suurin RuneScape-verkkoyhteisö, joka on perustettu vuonna 2003 suomalaisten pelaajien tueksi. Sivusto tarjoaa peliin liittyviä ohjeita ja oppaita, keskustelualueen, sekä järjestää tapahtumia omatoimisesti ja myös yhteistyössä Runescapea hallinnoivan Jagexin kanssa. Vuonna 2009 Runepoli valittiin Runescapen viralliseen yhteistyöohjelmaan ainoana suomalaisena ja se on tällä hetkellä korkeimmalla tukitasolla. == Lähteet == ==Aiheesta muualla== *Runepoli.org. Luokka:Suomalaiset keskustelupalstat Luokka:Virtuaaliyhteisöt
Raider Nation

thumb|Black hole Oakland Raidersien kotiottelussa helmikuussa 2009. Raider Nation () on NFL:ssä pelaavan Oakland Raidersin epävirallinen faniryhmä. Heillä on oma katsoja-alueensa Raidersien kotikentällä O.co Coliseumissa (Sektorit 104-107), jota kutsutaan nimellä "black hole". (). Yhdysvaltalainen Raidersien entisestä kotikaupungista Los Angelesista kotoisin oleva rap- artisti Ice Cube on tehnyt Raider Nationista kertovan samannimisen laulun. Se julkaistiin elokuussa 2009. == Lähteet == Luokka:Las Vegas Raiders
Suodatinpaperi

Suodatinpaperi on puoliläpäisevää paperia, jota käytetään erottamaan kiinteitä epäpuhtauksia tai muita aineita nesteestä tai kaasusta. ==Ominaisuudet== Suodattimista mitattavia ominaisuuksia ovat muun muassa erotusaste, likakapasiteetti, suodatuspinta-ala, alkupaine-ero ja nimellispaine. Taloudellisessa mielessä ei ole kannattavaa erottaa epäpuhtauksia liian tarkasti, sillä tiheämpi suodatin tukkeutuu nopeammin ja järjestelmän välykset saattavat jopa sallia pieniä epäpuhtauksia. Suodatinpaperin laskostuksessa pyritään maksimoimaan suodatuspinta-alaa, sillä suodattimen kestoikä on verrannollinen paperin määrään.Tekniikan Maailma 2/2003 s. 104. Tavanomainen muoto on tähti-laskostus, jossa paperi laskostetaan säteittäisesti ympyränmuotoiselle kehälle. Sovelluksesta riippuen suodatinpaperi saattaa olla rakennettu peltikotelon sisälle.Keinänen, Kärkkäinen: Automaatiojärjestelmien hydrauliikka ja pneumatiikka; 14.2: Suodattimet ==Sovellukset== ===Ilmansuodatin=== Ilmansuodattimen tarkoitus on puhdistaa ilmaa epäpuhtauksista. Yleisiä käyttökohteita ovat moottoreiden imuilman sekä asuntojen ja autojen sisäilman suodatus. Henkilösuojaimina käytetään paperisuodatinmaskeja, jotka on tarkoitettu esimerkiksi pölyisiin olosuhteisiin suodattamaan ilmassa olevia hiukkasia.http://www.scotthealthsafety.com/americas/en/products/airpurifying/airpurifying.aspx ===Kahvin- ja teensuodatin=== Kahvinkeittimessä ja teepussissa käytetään suodatinpaperia, jonka tarkoitus on estää purujen vapautuminen juomaan mutta päästää lävitseen puruista veteen liuenneet ainesosat. Kahvin ja teen suodattamiseen tarkoitetulle kertakäyttösuodatinpaperille on mahdollista saada ympäristömerkki, mikäli valmistus täyttää sen kriteerit.http://www.ymparistomerkki.fi/files/554/047Kahvinsuod_2_0.pdf Yleisimmät suodatinkoot ovat 1x4 ja 102. ===Polttoainesuodatin=== Polttoainesuodattimia käytetään suodattamaan tankista tulevasta polttoaineesta epäpuhtaudet pois, ennen kuin polttoaine menee moottoriin. Etenkin dieselmoottorin polttoaineen korkeapaineinen ruiskutusjärjestelmä on hyvin herkkä epäpuhtauksille. Vanhemmissa rivipumpuissa riitti 10 µm suodatustarkkuus, kun taas yhteispaineruiskutuslaitteet voivat vaatia 2–5 µm suodatustarkkuutta.http://www.valtra.fi/news/2002/902.asp Mikäli polttoainesuodattimessa alkaa esiintyä tukkoisuutta, saattavat jakajapumpulla varustetut dieselmoottorit kärsiä huonosta käynnistyvyydestä, tehottomuudesta ja savutuksesta.G2.2.3. Suodinjärjestelmä ===Öljynsuodatin=== Öljynsuodattimia käytetään voitelujärjestelmissä poistamaan järjestelmään kertyviä epäpuhtauksia ja suodatinmateriaali voi olla esimerkiksi kyllästettyä orgaanista paperia. Öljynsuodattimia on erilaisia rakenteita erilaisiin käyttötarpeisiin, esimerkiksi painesuodatin, paluusuodatin tai sivuvirtaussuodatin. ==Lähteet== == Aiheesta muualla == Luokka:Virtaustekniikka Luokka:Paperilaadut
Ilmailulääketieteen keskus

Ilmailulääketieteen keskus (Aeromedical Center, lyhenne AeMC tai AMC) on Suomessa Liikenteen turvallisuusvirasto Trafin valtuuttama ilmailulääketieteen erikoisalan tunteva lääketieteellinen yksikkö. Vuonna 2016 Suomessa oli kolme AeMC-valtuutuksen saanutta keskusta: Ilmailulääketieteen keskus (SOTLK, AeMC) Helsingissä Meilahden sairaalan alueella Biomedicum II -yksikössä, Finnairin Terveyspalvelut (AeMC) Helsinki-Vantaan lentoasemalla ja Lääkärikeskus Aavan Vantaanportin yksikkö. Näiden lisäksi Trafin valtuuttamia ilmailulääkäreitä löytyy esimerkiksi useasta yksityisestä terveys- tai lääkäritalosta sekä muutamien varuskuntien terveysasemilta. Kun puolustushallinnon ulkopuolinen henkilö on mukana hävittäjäkoneessa tai suihkuharjoituskoneessa on hänet testattu ennen lentoa AeMC:ssä. == Ilmailulääkärin pätevyys ja annetut kelpoisuustodistukset == Keskuksilla ja sen alaisilla, eri puolella maata toimivilla ilmailulääkäreillä, on oikeus kirjoittaa lääkärintodistus lääketieteellistä kelpoisuustodistusta varten, jonka Liikenteen turvallisuusvirasto Trafin ilmailulääketieteen yksikkö AMS (Aeromedical Section) myöntää. Ilmailulääkäriltä vaaditaan erikoislääkärin tutkinto sekä vähintään 60 tunnin peruskurssi ilmailulääketieteestä loppukokeineen. Tällä osaamisella voi hakea luokan kaksi ilmailulääkärin valtuutusta (AME2). Jatkokoulutuksella ja riittävällä työkokemuksella voi hakea edelleen luokan yksi (AME1) ilmailulääkärin oikeuksia. Ilmailulääkärin (AME2) todistus vaaditaan lennonjohtajilta, lennontiedottajilta, yleis- ja harrasteilmailijoilta sekä matkustamomiehistön jäseniltä (lentoemännät ja stuertit). Ammattilentäjien terveystarkastuksen tekee jatkokouluttautunut AME1-pätevyyden omaava lääkäri. Joidenkin ammattikelpoisuusluokkien ensimmäiset tarkastukset on kuitenkin tehtävä ilmailulääketieteen keskuksessa (AeMC). Vuonna 2015 Trafin tilastoissa oli yli 8 300 voimassa olevaa ilmailulääketieteellistä kelpoisuustodistusta. Näistä runsas 2 100 oli kategorian 1 ammattilentäjälle myönnettyjä ilmailulääketieteellisiä kelpoisuustodistuksia (CPL, ATPL= commercial pilot licence, airline transport pilot licence). ==Lähteet== ==Aiheesta muualla== * DLR Aeromedical Center (AeMC, eräs saksalainen ilmailulääketieteen keskus) * Flymedisinsk senter (AeMC) - Norjassa yksi kpl) * Tanskassa 1 AeMC + ilmailulääkäreistä Luokka:Lääketiede Luokka:Helsingin sairaalat‎ Luokka:Suomen ilmailu Luokka:Pakkala
Asturian ruhtinas

Asturian ruhtinas tai Asturian ruhtinatar () on arvonimi, joka annetaan Espanjan kruununperilliselle. Arvonimeä käytettiin myös jo Espanjan kuningaskuntaa edeltäneessä Kastilian kuningaskunnassa. Nykyinen Asturian ruhtinatar on Espanjan kuninkaan Felipe VI:n ja kuningatar Letizian tytär prinsessa Leonor. Muita espanjan kruununperillisen arvonimiä ovat Vianan ruhtinas, Gironan ruhtinas, Montblancin herttua, Cerveran kreivi ja Balaguerin lordi. Kun Espanjan diktaattori Francisco Franco nimitti Juan Carlos de Borbónin seuraajakseen Espanjan kuninkaaksi, hän antoi Borbónille arvonimeksi Asturian ruhtinaan sijaan Espanjan ruhtinas. Silloinen Asturian ruhtinas, nykyinen kuningas Felipe VI aloitti tavan jakaa Asturian ruhtinaan palkintoja. Ruhtinas Luokka:Kuninkaalliset arvonimet
Suomen sosiaalipsykologit

Suomen sosiaalipsykologit ry on yhdistys, johon kuuluu sekä valmistuneita että vielä opiskelevia sosiaalipsykologian maistereita. Suomen sosiaalipsykologit ry on perustettu vuonna 1999. Yhdistyksen tarkoituksena on sosiaalipsykologian maistereiden ammatillisen ja yhteiskunnallisen aseman parantaminen, tunnetuksi tekeminen ja valmistuneiden ammattitaidon kehittäminen. Yhdistys pyrkii myös edistämään alan koulutusta ja tutkimusta sekä toimimaan yhdistävänä elimenä. Yhdistys julkaisee lehteä Sosiaalipsykologi. == Lähteet == == Aiheesta muualla == * Suomen sosiaalipsykologit ry:n kotisivut Luokka:Sosiaalipsykologia
Maha (elokuva)

Maha (Estômago) on brasilialainen elokuva vuodelta 2007. Elokuva on kulinaristinen tarina köyhästä Nonatosta. Hän saapuu suurkaupunkiin ja tekee siellä uraa kokkina ja rakastajana sekä lopulta vankilasellin ykkösenä. == Rooleissa == == Lähteet == == Aiheesta muualla == * Luokka:Brasilialaiset elokuvat Luokka:Vuoden 2007 elokuvat Luokka:Draamaelokuvat
Marcus Nikkanen

Marcus (tai Markus) Rafael Nikkanen (26. tammikuuta 1904 Helsinki – 28. maaliskuuta 1985 Helsinki) oli suomalainen taitoluistelija. Nikkanen saavutti pronssia vuoden 1930 EM-kilpailuissa. Hän ylsi pronssille myös vuoden 1933 maailmanmestaruuskisoissa. Kyseessä oli ensimmäinen suomalaisen taitoluistelijan saavuttama henkilökohtainen MM-mitali. Talviolympialaisissa Nikkanen sijoittui Sankt Moritzissa 1928 kuudenneksi, Lake Placidissa 1932 neljänneksi ja Garmisch-Partenkirchenissä 1936 seitsemänneksi. Sankt Moritzissa 1928 hän sairastui kovaan kuumeeseen ennen vapaaluisteluosuutta. Lake Placidin neljäs sija vuonna 1932 on historian paras suomalaisen taitoluistelijan sijoitus olympialaisten yksinluistelussa. Lake Placidin olympiajoukkueeseen Nikkanen valittiin sillä ehdolla, että hän maksaisi itse omat matkakulunsa. Olympialaisten jälkeen hän esiintyi Helsingissä yhdessä Sonja Henien kanssa. Nikkanen edusti Helsingfors Skridskoklubbia. Hän voitti urallaan yhteensä kymmenen Suomen-mestaruutta vuosina 1927–1930, 1934, 1935, 1938, 1939, 1945 ja 1946. Toisen maailmansodan jälkeen Nikkanen valmensi New York Skating Clubissa Yhdysvalloissa 1945–1951. Myöhemmin hän perusti Torontoon valmentajille tarkoitetun taitoluistelukoulun. Nikkanen muutti takaisin Helsinkiin 1970-luvun lopussa. Saman vuosikymmenen alkupuolella vuoden 1976 olympialaisten taitoluistelussa kultaa voittanut Dorothy Hamill oli hänen valmennuksessaan. Nikkasen ohjauksessa harjoitelleisiin luistelijoihin kuului myös kanadalainen Charles Snelling, joka voitti maansa mestaruuden kuudesti ja saavutti pronssia vuoden 1957 MM-kilpailuissa Colorado Springsissä. Nikkasta itseään valmensivat muun muassa Walter Jakobsson ja Sakari Ilmanen. Myös Marcus Nikkasen veli Bertel oli taitoluistelija, joka voitti yksinluistelun Suomen-mestaruuden kolme kertaa. == Lähteet == Luokka:Suomalaiset taitoluistelijat Luokka:Suomalaiset taitoluisteluvalmentajat Luokka:Vuonna 1904 syntyneet Luokka:Vuonna 1985 kuolleet
Kornetti (sotilasarvo)

Kornetti on käytöstä poistunut ratsuväen ja rakuunoiden sotilasarvo, joka vastasi muiden aselajien vänrikkiä. Vänrikki ja kornetti, samoin kuin merivoimien aliluutnantti, olivat alimpia varsinaisia upseerinarvoja luutnantin alapuolella. Esimerkiksi Suomen marsalkka Carl Gustaf Emil Mannerheim valmistui kornetiksi vuonna 1889 Nikolain ratsuväkikoulusta Pietarista. Luokka:Sotilasarvot Luokka:Ratsuväki
Kuninkaalliset häät

Kuninkaalliset häät (The Royal Wedding) on Stanley Donenin ohjaama elokuvamusikaali vuodelta 1951. Viitattu 14.5.2019 Se kertoo toimittajista, jotka kerääntyvät Lontooseen seuraamaan kuninkaallisia häitä. Elokuvan pääosassa Fred Astaire tanssii jopa katossa. == Näyttelijät== ==Lähteet== ==Aiheesta muualla== * Luokka:Vuoden 1951 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Stanley Donenin ohjaamat elokuvat
Laulaen maihin

Laulaen maihin () on George Sidneyn ohjaama elokuvamusikaali vuodelta 1945, jonka käsikirjoitti Isobel Lennart. Yhdysvaltalaisfilmin pääosissa nähdään Gene Kelly ja Frank Sinatra. Elokuva muistetaan erityisesti fantasiajaksosta, jossa Kelly tanssii Jerry-hiiren ja muiden piirroshahmojen kanssa. == Aiheesta muualla == * * Luokka:Vuoden 1945 yhdysvaltalaiset elokuvat Luokka:Yhdysvaltalaiset elokuvamusikaalit Luokka:George Sidneyn ohjaamat elokuvat Luokka:Parhaan musiikin Oscar-palkinnon saaneet elokuvat Luokka:Elokuvat merenkulusta
Air boat

Air boat, suokiituri eli rämevene on työntöpotkurilla toimiva latteapohjainen vesi- ja suokulkuneuvo. Moottorin voima välittyy siinä ilmaan.Torsti tietää, Helsingin Sanomat, 28.3.2010 s. D 7 Aluksessa käytetään joko auton tai lentokoneen moottoria. Ne ovat suosittuja esimerkiksi Floridan rämealueilla Evergladesissa. == Katso myös == * Aerosan * Hydrokopteri == Lähteet == == Aiheesta muualla == Luokka:Vesikulkuneuvot
SSX (videopeli)

SSX (Snowboard Supercross) on EA Sports Bigin vuonna 2000 PlayStation 2:lle julkaisema lumilautailupeli. SSX on samannimisen pelisarjan ensimmäinen osa. Pelin kehitti EA Canada. SSX julkistettiin helmikuussa 2000 . Se ilmestyi heti PlayStation 2:n tultua markkinoille ja arvostelijat pitivät sitä yhtenä parhaista julkaisun yhteydessä ilmestyneistä peleistä. Peli oli alkujaan tarkoitus kehittää Segan Dreamcast-konsolille, mutta se siirrettiin PlayStation 2:lle kun EA päätti lopettaa yhteistyönsä Segan kanssa . == Lähteet == Luokka:Vuoden 2000 videopelit Luokka:PlayStation 2 -pelit Luokka:Lumilautailuvideopelit
Natalinkiuru

Natalinkiuru (Certhilauda semitorquata) on eteläafrikkalainen varpuslintu. Sen elinympäristö käsittää Etelä-Afrikan ja Lesothon ruohostomaita, ja siitä tunnetaan kolme alalajia. Andrew Smith kuvaili lajin holotyypin Colesbergista Oranjejoelta 1836.IBC == Lähteet == Luokka:Kiurut
Antti Reenpää

Antti Olli Reenpää (s. 28. elokuuta 1957 Helsinki) on suomalainen diplomi- insinööri, joka toimi Otavan kirjaryhmän johtajana 2000–2010. Hän oli Otavan merkittävä keulakuva yhdessä vaimonsa Leena Majander-Reenpään kanssa ja he yhdessä vaikuttiva Otavan julkaisulinjaan. Reenpää jätti tehtävänsä maaliskuun alusta 2010 ja ilmoitus herätti kohua niin kirjapiireissä kuin julkisuudessakin.Koistinen, Olavi: Otava olen minä. Helsingin Sanomat 28.3.2010, s. C 1. Antti Reenpään isä on Otavan hallituksen puheenjohtaja Olli Reenpää.Koistinen, Olavi: Suvun patriarkka ja liikemiehet käyttävät valtaa. Helsingin Sanomat 28.3.2010, s. C 1. Otavan toimitusjohtaja Eva Reenpää on hänen sisarensa. == Lähteet == == Kirjallisuutta == * == Aiheesta muualla == *Pilke, Helena: Seitsemän sukupolvea, 200 vuotta kustannustoimintaa. Arvostelu Salokantelen teoksesta Hengen paloa & painettua sanaa. (Agricolan kirja- arvosteluja, 26.5.2015.) * Puolet elämästä suvun palveluksessa. Turun Sanomat 27.8.2007. Luokka:Suomalaiset yritysjohtajat Luokka:Suomalaiset insinöörit Luokka:Otava Luokka:Vuonna 1957 syntyneet Luokka:Elävät henkilöt
Karookiuru

Karookiuru (Certhilauda subcoronata) on eteläafrikkalainen varpuslintu. Sen elinympäristö käsittää Namibian keski- ja eteläosat sekä Etelä-Afrikan pohjoiset ja läntiset osat. Siitä tunnetaan neljä alalajia. Andrew Smith kuvaili lajin holotyypin Deelfonteinista Kapmaan pohjoisosasta 1843.IBC == Lähteet == Luokka:Kiurut
Renqvist

Renqvist on ruotsinkielinen sukunimi. Se voi viitata seuraaviin: *Reenpää, (aiemmin Renqvist, alkujaan Kukkonen), suomalainen suku. Tunnettuja Renqvist- nimeä kantaneita ovat: ** Henrik Renqvist (alk. Kukkonen, 1789–1866), herätysliikkeissä vaikuttanut pappi ja uskonnollinen kirjailija ** Alvar Renqvist (1868–1947), kustannusosakeyhtiö Otavan monivuotinen toimitusjohtaja, Henrik Renqvistin pojanpoika ** Yrjö Reenpää (vuoteen 1935 Renqvist, 1894–1976), Helsingin yliopiston fysiologian professori, filosofi ** Heikki Reenpää (vuoteen 1935 Renqvist, 1896–1959), Otavan johtaja ** Kari Reenpää (vuoteen 1935 Renqvist, 1902–1968), Otavan toimitusjohtaja, vuorineuvos ** Jorma Reenpää (vuoteen 1935 Renqvist, 1902–1979), diplomi-insinööri, Yhtyneiden Kuvalehtien toimitusjohtaja 1934-1960 * Henrik Renqvist (1883–1953), suomalainen geofyysikko * Torsten Renqvist (1924–2007), ruotsalainen graafikko ja kuvanveistäjä
Pitkänokkakiuru

Pitkänokkakiuru (Certhilauda curvirostris) on eteläafrikkalainen varpuslintu. Sen elinympäristö ulottuu Namibian lounaiskolkasta Etelä-Afrikan Kapkaupunkiin, ja siitä tunnetaan kaksi alalajia. Johann Hermann kuvaili lajin holotyypin Hyväntoivonniemeltä 1783.IBC == Lähteet == Luokka:Kiurut
Joululevy (Ismo Alanko Säätiö)

Joululevy (tunnetaan myös nimellä Vittu kun vituttaa) on Ismo Alanko Säätiön single, joka julkaistiin 22. marraskuuta 1999 levymerkillä Poko Rekords. Se nousi Suomen virallisen singlelistan sijalle 2.Listalevyt: Ismo Alanko == Kappaleet == # # == Lähteet == Luokka:Ismo Alanko Luokka:Suomalaiset rockkappaleet Luokka:Vuoden 1999 kappaleet
Puna-aavikkokiuru

Puna-aavikkokiuru (Calendulauda burra), myös Certhilauda burra, on etelä- afrikkalainen varpuslintu. Sen elinympäristö käsittää maan Kapmaan luoteisosan Bushmanlandin. Outram Bangs kuvaili lajin holotyypin Great Namaqualandista 1830.IBC == Lähteet == Luokka:Kiurut Luokka:Uhanalaiset linnut
Karooviheltäjäkiuru

Karooviheltäjäkiuru (Calendulauda albescens), myös Certhilauda albescens, eli aiemmalta nimeltään vehnäkiuru on etelä-afrikkalainen varpuslintu. Sen elinympäristö käsittää maan lounaisosan ja Karoon kuivat seudut, ja siitä tunnetaan neljä alalajia. Frédéric de Lafresnaye kuvaili lajin holotyypin Kapkaupungin Bloubergista 1839.IBC == Lähteet == Luokka:Kiurut
Löyttyniemi

Löyttyniemi voi tarkoittaa seuraavia suomalaisia henkilöitä: * Eija-Liisa Löyttyniemi (s. 1939), taidemaalari * Heikki Löyttyniemi (1928–2014), kaupunkineuvos * Leena Löyttyniemi (s. 1938), kotitalousopettaja, päätoimittaja ja Suomen Naisyhdistyksen ent. puheenjohtaja * Pekka Löyttyniemi (s. 1932), kansanedustaja (Kokoomus), Espoon kaupunginjohtaja * Veikko Löyttyniemi (s. 1938), Sanomalehtien liiton toimitusjohtaja
Dyynikiuru

Dyynikiuru (Calendulauda erythrochlamys), myös Certhilauda erythrochlamys, on eteläafrikkalainen varpuslintu. Sen elinympäristö käsittää Namibian keski- ja länsiosia Walvis Baysta Lüderitziin. Hugh Edwin Strickland kuvaili lajin holotyypin Damaramaasta läheltä Walvis Bayta 1853.IBC == Lähteet == Luokka:Kiurut
Benguelankiuru

Benguelankiuru (Certhilauda benguelensis) on lounaisafrikkalainen varpuslintu. Sen elinympäristö ulottuu Angolan lounaisosista Namibian luoteisosiin Brandbergiin saakka. Siitä tunnetaan kaksi alalajia. Richard Bowdler Sharpe kuvaili lajin holotyypin Angolan Benguelasta 1904.IBC == Lähteet == Luokka:Kiurut
Zoo York

Zoo York on yhdysvaltalainen katumuotivaatemerkki. Yhtiö valmistaa rullalautoja, t-paitoja, tuulitakkeja, huppareita, hattuja ja kenkiä. Zoo York on perustettu New Yorkissa vuonna 1993. ==Aiheesta muualla== * Yhtiön omat sivut Luokka:Vaatemerkit Luokka:Yhdysvaltalaiset yritykset
Aasianpensaskiuru

Aasianpensaskiuru (Mirafra assamica) on eteläaasialainen varpuslintu. Sen elinympäristö ulottuu Pohjois-Intiasta ja Etelä-Nepalista Bhutaniin, Bangladeshiin ja Myanmarin länsireunaan. Thomas Horsfield kuvaili lajin holotyypin Intian Assamista 1840.IBC == Lähteet == Luokka:Kiurut
Mikko Helanen

Mikko Helanen (s. 25. lokakuuta 1980) on entinen suomalainen salibandyn pelaaja, nykyisin Salibandyliiton Pohjanmaan aluevastaava . Kaudella 2010–2011 hän edusti Seinäjoen Peliveljiä. Helanen edusti pääsarjaurallaan myös OLSia. Hän pelasi urallaan 269 Salibandyliigan runkosarjaottelua teholukemin 227+221=448. Pudotuspeleissä hän pelasi 51 ottelua tehoin 27+26=53. Helanen saavutti SPV:n riveissä SM-hopeaa (2011) ja kaksi SM-pronssia (2010 ja 2009). == Tilastot == Kausi Joukkue O M S P J 2000-2001 Oulun Luistinseura 27 20 15 35 2 2001-2002 Oulun Luistinseura 1 0 1 1 0 2002-2003 Oulun Luistinseura 31 32 20 52 0 2003-2004 Oulun Luistinseura 33 30 40 70 8 2004-2005 Oulun Luistinseura 31 17 30 47 8 2005-2006 Oulun Luistinseura 31 33 31 64 2 2006-2007 Seinäjoen Peliveljet 26 28 25 53 2 2007-2008 Seinäjoen Peliveljet 26 27 23 50 4 2008-2009 Seinäjoen Peliveljet 24 28 19 47 6 2009-2010 Seinäjoen Peliveljet 19 8 13 21 4 2010-2011 Seinäjoen Peliveljet 20 4 4 8 0 == Lähteet == Luokka:Suomalaiset salibandyn pelaajat Luokka:Vuonna 1980 syntyneet Luokka:Elävät henkilöt
Jyrki Holopainen

Jyrki Holopainen (s. 29. joulukuuta 1987) on suomalainen salibandyn pelaaja. Holopainen edustaa Suomen 4. divisioonassa pelaavaa SBC Leviä.https://sbclevi.fi/2023/10/jyrki-holopainen-sbc-levin-riveihin/ Hän on edustanut Suomessa pääsarjaurallaan OLS:ia sekä Seinäjoen Peliveljiä. Holopainen on saavuttanut SPV:n riveissä kolme Suomen mestaruutta (2012, 2013, 2015), yhden hopean (2011), neljä pronssia (2009, 2010, 2017, 2019), Suomen Cupin voiton (2011) sekä Champions Cupin hopean (2013). == Lähteet == Luokka:Suomalaiset salibandyn pelaajat Luokka:Vuonna 1987 syntyneet Luokka:Elävät henkilöt
Birminghamin kansainvälinen lentoasema (Yhdysvallat)

Birminghamin kansainvälinen lentoasema (; ) on julkinen lentoasema, joka sijaitsee Alabamassa ja palvelee Birminghamin kaupunkia. Lentoasema on osavaltion suurin.BHM - Birmingham-Shuttlesworth International Airport : About BHM : Expansion & Development ==Lähteet== == Aiheesta muualla == *Virallinen sivusto * Luokka:Yhdysvaltain lentoasemat Luokka:Alabaman rakennukset ja rakennelmat
Koskenniemi

Koskenniemi voi viitata seuraaviin henkilöihin ja asioihin: ==Koskenniemi suomalaisena sukunimenä== * Anton Einari Koskenniemi (aik. Lindgren, 1881–1957), rovasti, evankelisen herätysliikkeen vaikuttaja ja Martti Lutherin teosten suomentaja * Erkki Koskenniemi (s. 1956), pastori, koulutussihteeri ja kirjailija * Heikki Koskenniemi (1919–2013), antiikintutkija, filologi * Inna Koskenniemi (1923–1995), englantilaisen filologian professori, Veikko Antero Koskenniemen tytär * Kimmo Koskenniemi (s. 1945), tietokonelingvistiikan emeritusprofessori, Matti Koskenniemen poika * Maija Koskenniemi ( ent. Forsnäs, 1887–1972), rehtori, kirjakauppias ja suomentaja, Veikko Antero Koskenniemen sisar * Markku Koskenniemi (1942–2022), yrittäjä ja yritysjohtaja, Tammerneonin perustaja * Martti Koskenniemi (s. 1953), oikeustieteen tohtori, emeritusprofessori, akateemikko * Matti Koskenniemi (1908–2001), kasvatustieteilijä, Helsingin yliopiston professori * Niilo Koskenniemi (1926–1988), kansanedustaja (SKDL) * Teodor Koskenniemi (1887–1965), kestävyysjuoksija * Veikko Antero Koskenniemi (vuoteen 1906 Forsnäs, 1885–1962), runoilija, toimittaja, professori, rehtori ja akateemikko ==Nimen muita merkityksiä== * 1697 Koskenniemi, asteroidi
David Rytych

David Rytych (s. 4. tammikuuta 1987 Praha) on tšekkiläinen salibandymaalivahti. Kaudella 2011–2012 hän edustaa SSV:tä. Rytych on pelannut Tšekin salibandymaajoukkueessa vuodesta 2006 lähtien. ==Ura== Rytych pelasi kotimaassaan SSK Futuressa viisi kautta kunnes tuli SPV:hen 2009 ensimmäistä kertaa ulkomaa liigaan.Tšekin maalivahti siirtyy Seinäjoelle Salibandyliiga 18.6.2009 Viitattu 5.8.2011 2010 tie vei Josbaan jossa Rytych pelasi hyvän kauden. 31. lokakuuta 2010 Rytych onnistui maalinteossa Loviisan Toria vastaan.Josban maalivahti Rytych teki maalin YLE 31.10.2010 Viitattu 5.12.2010 Vuoden 2010 MM-kisoissa Rytych voitti joukkueensa Tšekin kanssa pronssia.Rytych voitti pronssia World Floorball Championship 2010 11.12.2010 Viitattu 9.2.2012 2011 Rytych oli haluttua tavaraa Suomeen että Tšekkiinkin, joten hän valitsi SSV:n ja pitää tätä elämänsä mahdollisuutena.Josban maalivahti Rytych siirtyy SSV:hen Salibandyliiga 8.6.2011 Viitattu 8.6.2011 Rytychin kausi alkoi huonosti ja hänet jouduttiin vaihtamaan muutaman kerran kesken ottelun, mutta myöhemmin hän on pelannut upeasti ja on valittu kerran kuukauden pelaajaksi. ===Rytychin SM-liigatilastoja=== Kausi 2009–2010: Ottelut 26, Pelatut ottelut 13, pisteet 1+0=1, jäähyt 0 min, torjunnat 294, päästetyt maalit 62, torjunta-% 82.58% Pudotuspelit 2009–2010: Ottelut 8, Pelatut ottelut 2, pisteet 0+0=0, jäähyt 0 min, torjunnat 44, päästetyt maalit 16, torjunta-% 73.33% Kausi 2010–2011: Ottelut 23, Pelatut ottelut 18, pisteet 1+1=2, jäähyt 0 min, torjunnat 322, päästetyt maalit 71, torjunta-% 81.93% Pudotuspelit 2010–2011: Ottelut 4, Pelatut ottelut 4, pisteet 0+0=0, jäähyt 0 min, torjunnat 64, päästetyt maalit 19, torjunta-% 77.11% ==Lähteet== Luokka:Tšekkiläiset salibandymaalivahdit Luokka:Vuonna 1987 syntyneet Luokka:Elävät henkilöt
4,4′-metyleenidianiliini

4,4′-metyleenidianiliini eli MDA (C13H14N2) on orgaaninen yhdiste. 4,4′-metyleenidianiliinia käytetään muun muassa valmistettaessa väriaineita ja hartseja. == Valmistus == 4,4′-metyleenidianiliinia valmistetaan teollisesti aniliinin ja formaldehydin kondensaatioreaktiolla. Reaktiossa käytetään katalyyttinä happoa, esimerkiksi suolahappoa. 4,4′-metyleenidianiliinin lisäksi reaktiossa muodostuu tuotteina sen isomeerejä. Tuoteseoksen koostumus vaihtelee katalyytin pitoisuuden, lähtöaineiden määrien suhteen ja prosessilämpötilan perusteella. :2 C6H5NH2 \+ CH2O → NH2C6H4-CH2-C6H4NH2 Aineen vuosittainen tuotanto Yhdysvalloissa on yli 90 000 tonnia. == Käyttö == 4,4′-metyleenidianiliinia käytetään valmistettaessa väriaineita, isosyanaatteja ja polysyanaatteja, joita käytetään polyuretaanin valmistuksessa, ja polyimidihartseja. Lisäksi yhdistettä käytetään korroosionestoaineena ja epoksihartsien kovettajana. == Myrkyllisyys == 4,4′-metyleenidianiliini on myrkyllistä hengitettynä, nieltynä tai ihon läpi imeytyneenä. Myrkyrysoireita ovat huonovointisuus, johon liittyy oksentamista ja kuumetta. Lisäksi yhdiste voi aiheuttaa keltatautia. Yhdiste haittaa veren hapenkuljetuskykyä nostamalla karboksihemoglobiinin pitoisuutta verisuonistossa. Aine luokitellaan karsinogeeniseksi eli syöpää aiheuttavaksi. == Lähteet == == Aiheesta muualla == *KEGG: 4,4'-Methylenedianiline *ChemBlink: 4,4'-Methylenedianiline *Inchem: 4,4’-Methylenedianiline CAS N°:101-77-9 (pdf) Luokka:Amiinit
Taneli Tiilikainen

Taneli Tiilikainen (s. 3. helmikuuta 1978) on peliuransa lopettanut suomalainen salibandyn pelaaja. Kaudella 2009–2010 hän edusti Seinäjoen Peliveljiä. Tiilikainen edusti pääsarjaurallaan myös Nurmon Jymyä ja Gunnersia. Tiilikainen pelasi pääsarjaurallaan 273 runkosarjaottelussa ja teki niissä 30 maalia ja 99 syöttöä. Jäähyminuutteja kertyi 78. Pudotuspeleissä Tiilikainen pelasi 43 ottelua tehoin 6+12. Tiilikainen lopetti pääsarjauransa kauden 2009–2010 mitalijuhliin, kun SPV voitti pronssia. Tiilikainen pelaa salibandya RyRassa eli Rystyraivareissa miesten 6. divarissa. Luokka:Suomalaiset salibandyn pelaajat Luokka:Vuonna 1978 syntyneet Luokka:Elävät henkilöt
Janne Hulmi

Janne Hulmi (s. 14. heinäkuuta 1983) on suomalainen salibandyn pelaaja ja lajin kolminkertainen suomenmestari. Mestaruudet Hulmi voitti Seinäjoen Peliveljien riveissä kaudella 2011–2012, kaudella 2012–2013 sekä kaudella 2014 - 2015. Hulmi on edustanut pääsarjaurallaan myös jyväskyläläistä Happeeta sekä SC Bluesia. Hulmi pelasi liigatasolla 191 ottelua tehopistein 100 + 189 = 289. Hän edusti urallaan myös Suomea miesten maajoukkueessa. Hulmin kasvattajaseura on säkyläläinen Karhukopla, jossa hän pelasi juniorivuotensa. Myöhemmin hän on toiminut valmentajana Karhukoplassa. == Lähteet == Luokka:Suomalaiset salibandyn pelaajat Luokka:Vuonna 1983 syntyneet Luokka:Elävät henkilöt
Tuukka Kiviranta

Tuukka Kiviranta (s. 31. lokakuuta 1984) on suomalainen salibandyn pelaaja. Hän on edustanut koko pääsarjauransa ajan Seinäjoen Peliveljiä. Kaudella 2011–2012 hän voitti ensimmäisen Suomen mestaruutensa ollen pudotuspelien pistepörssin ykkönen. Kiviranta on voittanut liigassa kolme kultaa kultaa (2012, 2013, 2015), yhden hopean (2011) ja neljä pronssia (2009, 2010, 2017, 2019). Ammatiltaan Kiviranta on valokuvaaja. ==Ura== Kiviranta aloitti pääsarjauransa 2004 SPV:ssä. Hän on pelannut 380 Salibandyliigan ottelua tehden niissä 191+123=314 tehopistettä. Kiviranta on voittanut liigassa kultaa (2012), (2013), (2015) ja hopeaa (2011) ja pronssia (2009, 2010, 2017 ja 2019). Kiviranta tunnetaan vahvana pudotuspelipelaajana, koska hänellä on ollut tapana äityä hurjaan vireeseen keväisin pudotuspeleissä. Kiviranta on tehnyt 113 pelaamassaan play off -ottelussa 70+39=109 tehopistettä. Keväällä 2012 hän johti SPV:n ensimmäiseen mestaruuteen ja voitti pudotuspelien pistepörssin iskemällä 11 ottelussa tehot 17+8=25. Kiviranta on pelannut 14 maaottelua teholukemin 3+2=5. Seinäjoen Peliveljet on jäädyttänyt Kivirannan pelinumeron 84. == Lähteet == Luokka:Suomalaiset salibandyn pelaajat Luokka:Vuonna 1984 syntyneet Luokka:Elävät henkilöt
Erik Härkönen

Erik Härkönen (s. 28. marraskuuta 1987) on suomalainen salibandyn pelaaja ja tietotekniikan tohtori. Hän on edustanut koko pääsarjauransa ajan Seinäjoen Peliveljiä. Kaudella 2011–2012 hän voitti Suomen-mestaruuden. Härkönen on pelannut salibandyliigassa 140 runkosarjan ottelua tehden niissä 78+36=114 tehopistettä. Pienikokoisen Härkösen vahvuuksia ovat erinomainen laukaus ja pallonkäsittelytaidot. Härkönen valmistui tietotekniikan diplomi-insinööriksi 2020; Härkösen diplomityö oli vuoden 2020 parhaimmassa 1 %:ssa, minkä takia Härkösen DI-työ palkittiin sekä Aalto-yliopiston että Tietojenkäsittelytieteen seura Ry:n toimesta. Härkönen opiskelee tietotekniikan tohtoriksi Aalto- yliopistossa. Härkösellä on 2881 sitaattia (6.1.2025), mikä on enemmän kuin osalla professoreista (esim. Luigi Acerbi). Härkösen siteeratuin tieteellinen julkaisu on GANSpace: Discovering interpretable gan controls vuodelta 2020, jolla on 1003 sitaattia (6.1.2025).Perustieteiden korkeakoulun parhaat väitöskirjat ja diplomityöt 2020 on palkittu. Aalto-yliopisto. 19.2.2021. (https://www.aalto.fi/fi/uutiset/perustieteiden-korkeakoulun-parhaat- vaitoskirjat-ja-diplomityot-2020-on-palkittu)Tietojenkäsittelytieteen seura Ry. Tietojenkäsittelytieteen Seura ry jakoi palkintoja opinnäytetöille. 27.6.2022. (https://tkts.fi/2022/06/27/tietojenkasittelytieteen-seura-ry- jakoi-palkintoja-opinnaytetoille/) == Lähteet == Luokka:Suomalaiset salibandyn pelaajat Luokka:Vuonna 1987 syntyneet Luokka:Elävät henkilöt Luokka:Suomalaiset tietojenkäsittelytieteilijät
Sami Koski

Sami Koski (s. 21. lokakuuta 1985) on suomalainen salibandyn pelaaja. Hän edustaa salibandyliigassa pelaavaa Seinäjoen Peliveljiä. Kaudella 2011–2012 hän voitti Suomen-mestaruuden. Kosken pelipaikka on laitahyökkääjä. Hänen vahvuuksiaan ovat pelisilmä ja pallollinen peli. == Ura == Koski on kotoisin Ilmajoelta. Hän on pelannut salibandya vuodesta 2000 lähtien, jolloin hän oli mukana perustamassa ilmajokelaista salibandyseuraa ISB:tä. Koski on edustanut koko pääsarjauransa, kaudesta 2005–2006 lähtien, Seinäjoen Peliveljiä. Kauden 2012–2013 jälkeen Kosken tehot salibandyliigan 188 runkosarjan ottelussa ovat 210+187=397. Koski on voittanut liigassa kultaa, hopeaa ja kahdesti pronssia. Kaudella 2011–2012 Koski voitti Suomen-mestaruuden SPV:n joukkueessa. Ratkaisevassa viidennessä loppuottelussa, jonka SPV voitti maalein 4-2, Koski teki yhden maalin ja sai kolme syöttöpistettä. === Maajoukkue === Koski on edustanut Suomen A-maajoukkuetta. Hän on pelannut yhteensä 17 maaottelua tehoin 12+5=17. Koski valittiin edustamaan Suomea vuoden 2012 MM-kisoihin. Suomi voitti turnauksessa hopeaa. Suomen ja Kanadan välisessä alkulohkon päätösottelussa Koski iski teholukemat 6+3, joka on hänen henkilökohtainen piste-ennätyksensä maajoukkueessa. Kuusi maalia sivusi myös Suomen maajoukkueen yhden ottelun maaliennätystä. == Ennätyksiä == Henkilökohtaiset: * Runkosarjan pistepörssin voitto: 2012-2013 == Lähteet == Luokka:Suomalaiset salibandyn pelaajat Luokka:Vuonna 1985 syntyneet Luokka:Elävät henkilöt
Miika Malkamäki

Miika Malkamäki (s. 6. syyskuuta 1985) on suomalainen salibandyn pelaaja. Kaudella 2011–2012 hän voitti Suomen-mestaruuden Seinäjoen Peliveljien joukkueessaHelsingin Sanomat 16.4.2012. == Lähteet == Luokka:Suomalaiset salibandyn pelaajat Luokka:Vuonna 1985 syntyneet Luokka:Elävät henkilöt
Azizulhasni Awang

Muhammad Azizulhasni bin Awang (s. 5. tammikuuta 1988 Kuala Dungun) on malesialainen ratapyöräilijä. Hän saavutti keirinissä olympiahopeaa vuoden 2020 kisoissa ja olympiapronssia 2016. Hän osallistui myös Pekingin olympialaisiin 2008 ja oli maansa lipunkantaja kisojen avajaisissa. Hän voitti keirinin maailmanmestaruuden 2017. Lisäksi hän on voittanut kaksi MM- hopeamitalia, eräajossa vuonna 2009 ja keirinissä vuonna 2010. MM-pronssia hän saavutti keirinissä 2015, 2016 ja 2020 sekä eräajossa 2020. Awang on myös voittanut Aasian-mestaruuden eräajossa 2008, 2009, 2014, 2017, 2019 ja 2020, keirinissä 2008 ja 2015 sekä joukkuesprintissä 2009. Hän voitti keirinin myös Aasian kisoissa 2010. Aasian kisoissa 2018 hän saavutti kultaa eräajossa, hopeaa joukkuesprintissä ja pronssia keirinissä. Kansainyhteisön kisoissa hän on saavuttanut pronssia joukkuesprintistä Delhistä 2010 ja keirinistä Glasgow'sta 2014. == Lähteet == *Profiili cyclingarchives.com-sivustolla Luokka:Malesialaiset ratapyöräilijät Luokka:Malesialaiset olympiamitalistit Luokka:Vuonna 1988 syntyneet Luokka:Elävät henkilöt
Matti Taurama

Matti Taurama (s. 23. huhtikuuta 1986) on suomalainen salibandyn pelaaja. Kaudella 2011–2012 hän voitti Suomen-mestaruuden Seinäjoen Peliveljien joukkueessaHelsingin Sanomat 16.4.2012. Taurama on edustanut pääsarjaurallaan myös NST:tä. == Lähteet == Luokka:Suomalaiset salibandyn pelaajat Luokka:Vuonna 1986 syntyneet Luokka:Elävät henkilöt
Paunikot

Paunikot eli kiiltopaunikot (Crassula) on monimuotoinen mehikasvisuku maksaruohokasvien heimossa ja myös heimon tyyppisuku. Paunikkojen suvun aiempia suomenkielisiä nimiä ovat myös paksulehdet ja krassulat. Paunikkolajeja on 205. Niitä esiintyy maailmanlaajuisesti. Sukuun kuuluu lukuisia huonekasveina viljeltyjä lajeja, jotka yleensä ovat kotoisin Etelä- Afrikasta. Yksi laji, vesipaunikko, kasvaa luonnonkasvina myös Pohjoismaissa ja Suomessa. == Paunikkolajeja == * vesipaunikko eli paunikko (Crassula aquatica) * jättipaunikko (Crassula arborescens) * kenttäpaunikko (Crassula campestris) * karamellipaunikko eli karamellikukka (Crassula coccinea) * näkinpaunikko (Crassula helmsii) * valkopaunikko (Crassula lactea) * pilkkupaunikko (Crassula multicava) * liekopaunikko (Crassula muscosa) * ruusukepaunikko (Crassula orbicularis) * rahapaunikko eli rahapuu (Crassula ovata) * peikonpaunikko (Crassula perfoliata) * kauluspaunikko (Crassula perforata) * paasipaunikko (Crassula rupestris) ** kalliopaunikko (Crassula rupestris subsp. marnieriana) * mätäspaunikko (Crassula schmidtii) * ristipaunikko (Crassula tetragona) * sammalpaunikko (Crassula tillaea) * kyyrypaunikko (Crassula vaillantii)Finto: Kassu – Kasvien suomenkieliset nimet: Crassula * tähtimöpaunikko (Crassula alsinoides) * kivipaunikko (Crassula brevifolia) * paasipaunikko (Crassula rupestris) * kimppapaunikko (Crassula socialis) == Lähteet == == Aiheesta muualla == * Suomen Lajitietokeskus: Paunikot (kiiltopaunikot) – Crassula *
Lötschbergin pohjatunneli

Lötschbergin pohjatunneli () on 34,6 kilometriä pitkä rautatietunneli Sveitsissä välillä Frutigen–Raron, reitillä Bern–Visp. Tunneli otettiin käyttöön 15. kesäkuuta 2007. Tunneli on eteläpäästä kaksiaukkoinen ja -raiteinen, mutta pääosin yksiraiteinen. Suunnittelussa ja rakennustöissä on otettu huomioon rautatien laajentaminen myöhemmin koko matkaltaan kaksiaukkoiseksi ja -raiteiseksi. Tunnelin omistaa rautatieyhtiö BLS Netz AG. Tunnelin rakentamiskustannukset olivat 4,3 miljardia CHF. Pohjatunneli on tehty erityisesti nopean (maks. 250 km/h) matkustajaliikenteen käyttöön välille Basel–Bern–Visp–Brig–Milano. Uusi rautatieyhteys lyhensi matka-aikaa Bernin kantonista Valais’n kantoniin yli tunnilla. Tunneli korvaa osittain vanhan Lötschbergin tunnelin (Goppenstein–Kandersteg), joka edelleen on hitaamman tavara- ja paikallisliikenteen käytössä. Tiedosto: NEAT LBT engl.png| Lötschbergin tunnelit (uusi ja vanha) sekä Simplonin tunneli kulkevat Alppien läpi. Tiedosto: Alptransit LBT Raron Rhonebridge.jpg| Tunneliin johtavat Rhonen ylittävät sillat, taustalla Vispin kaupunki. Tiedosto: Alptransit LBT Raron south portal.jpg| Tunnelin eteläinen suuaukko Raronissa. == Lähteet == *Tunnelin esite BLS:n kotisivulla == Aiheesta muualla == Luokka:Sveitsin rautatietunnelit Luokka:Raron Luokka:Frutigen
Mohd Rizal Tisin

Mohd Rizal Tisin (s. 20. kesäkuuta 1984 Klang, Selangor, Malesia) on malesialainen ratapyöräilijä. Tisin sai Pruszkówin MM-kilpailuissa 2009 pronssia kilometrin aika-ajossa. Hän hävisi kilpailun voittaneelle Stefan Nimkelle lähes sekunnin, mutta hopeamitalisti Taylor Phinneylle vain muutaman sadasosasekunnin. Samana vuonna Tisin voitti kilometrin aika-ajon Pekingin maailmancup-kilpailussa. Delhin Kansainyhteisön kisoissa 2010 hän sai hopeaa kilometrin aika-ajossa ja pronssia joukkuesprintissä. == Lähteet == Luokka:Malesialaiset ratapyöräilijät
Oskari Söderholm

Oskari (Oskar Selim) Söderholm (vuodesta 1905 Vettenranta, 20. joulukuuta 1854, Uusikirkko Tl − 26. huhtikuuta 1915, Tampere) oli suomalainen lehtimies, koulutukseltaan kansakoulunopettaja. Oskari Söderholm syntyi Uusikirkko Tl:ssä nimismiehen poikana. Hän kävi Turun yläalkeiskoulua vuosina 1866−1870. Tämän jälkeen hän aloitti opinnot Jyväskylän seminaarissa ja valmistui kansakoulunopettajaksi vuonna 1877. Hän toimi opettajana Isonkyrön kirkonkylän kansakoulussa vuosina 1877−1884 ja Tyrvään kirkonkylän kansakoulussa vuosina 1884−1911. Hän oli vuosina 1883−1884 opiskellut myös englannin kieltä Philadelphiassa Yhdysvalloissa ja opetti englantia Tyrvään yhteiskoulussa vuosina 1910−1913. Oskari Vettenrannan pysyvin ansio oli Suomen vanhimman paikallislehden, Tyrvään Sanomien perustaminen vuonna 1894 ja hän toimi lehden päätoimittajana kuolemaansa saakka. Opettaja- ja lehtimiesuransa ohella Vettenranta toimi myös Tyrvään Säästöpankin kamreerina. ==Kirjallisuutta== * Sem J. Wahl: Piirteitä opettaja Oskari Vettenrannan elämästä. Tyrvään seudun Museo- ja Kotiseutuyhdistyksen julkaisuja XLIV, 1966, Vammala. Luokka:Suomalaiset toimittajat Luokka:Vuonna 1854 syntyneet Luokka:Vuonna 1915 kuolleet
Maastojuoksun maailmanmestaruuskilpailut 2010

Maastojuoksun maailmanmestaruuskilpailut 2010 järjestettiin 28. maaliskuuta Bydgoszczissa, Puolassa. ==Mitalistit== ===Miehet 12 km=== Henkilökohtainen kilpailu Kultaa Hopeaa Pronssia Joseph Ebuya 33.00 Teklemariam Medhin 33.06 Moses Ndiema Kipsiro 33.10 Joukkuekilpailu Kultaa Hopeaa Pronssia Joseph Ebuya Leonard Patrick Komon Richard Kipkemboi Mateelong Paul Kipngetich Tanui Hosea Mwok Macharinyang Lucas Kimeli Rotich 20 1 4 7 8 9 19 Teklemariam Medhin Samuel Tsegay Kidane Tadasse Kiflom Sium Tesfayohannes Mesfin Tewelde Estifanos 46 2 5 15 24 35 39 Gebregziabher Gebremariam Abera Kuma Hunegnaw Mesfin Azmeraw Bekele Ayele Abshero Feyisa Lilesa 69 10 17 20 22 25 26 === Naiset 8 km === Henkilökohtainen kilpailu Kultaa Hopeaa Pronssia Emily Chebet 24.19 Linet Chepkwemoi Masai 24.20 Meselech Melkamu 24.26 Joukkuekilpailu Kultaa Hopeaa Pronssia Emily Chebet Linet Chepkwemoi Masai Lineth Chepkurui Margaret Wangari Muriuki Hannah Wanjiru Gatheru Gladys Jepkemoi Chemweno 14 1 2 5 6 13 14 Meselech Melkamu Tirunesh Dibaba Feyse Tadese Mamitu Daska Werknesh Kidane Abebech Afework 22 3 4 7 8 9 18 Shalane Flanagan Molly Huddle Magdalena Lewy-Boulet Amy Hastings Renee Metivier Baillie Emily Brown 76 12 19 20 25 38 41 ===Pojat 8 km=== Henkilökohtainen kilpailu Kultaa Hopeaa Pronssia Caleb Mwangangi Ndiku 22.07 Clement Kiprono Langat 22.09 Japhet Kipyegon Korir 22.12 Joukkuekilpailu Kultaa Hopeaa Pronssia Caleb Mwangangi Ndiku Clement Kiprono Langat Japhet Kipyegon Korir Isiah Kiplangat Koech Gideon Kipkemoi Kipketer Charles Kibet Chepkurui 10 1 2 3 4 (8) (11) Debebe Woldsenbet Gashaw Biftu Gebretsadik Abraha Belete Assefa Yekeber Bayabel Mosinet Geremew 32 6 7 9 10 (14) (16) Moses Kibet Timothy Toroitich Thomas Ayeko Alex Cherop Soyekwo Kibet 56 5 13 18 20 (24) ===Tytöt 6 km === Henkilökohtainen kilpailu Kultaa Hopeaa Pronssia Mercy Cherono 18.47 Purity Cherotich Rionoripo 18.54 Esther Chemtai 18.55 Joukkuekilpailu Kultaa Hopeaa Pronssia Mercy Cherono Purity Cherotich Rionoripo Esther Chemtai Faith Chepngetich Kipyegon Nelly Chebet Ngeiywo Alice Aprot Nawowuna 10 1 2 3 4 (7) (9) Genet Yalew Emebet Anteneh Afera Godfay Genzebe Dibaba Merima Mohammed Waganesh Mekasha 30 5 6 8 11 (12) (13) Annet Negesa Rebecca Cheptegei Viola Chemos Linet Chebet Mercy Chelangat 81 14 15 25 27 (37) ==Lähteet== * IAAF:n tulossivu 2010 Luokka:Vuoden 2010 yleisurheilu Luokka:Puolan yleisurheilu Luokka:Bydgoszczin urheilu
Saludo

Saludo on Meiran valmistama kahvimerkki. Saludo-kahvin pavut kasvatetaan Keski- ja Etelä-Amerikassa. Saludon paahtoaste on vaalea ja sitä myydään sekä pannu- että suodatinjauhatuksilla. Kahvi on pakattu 450 gramman pakkaukseen. Saludon valmistus aloitettiin 250 gramman papupakkauksilla vuonna 1960. Nykyään Saludon myynti koostuu melkein kokonaan valmiiksi jauhetusta kahvista. Suomen pannujauhatuksista on 15 % Saludo-kahvia. Saludo-kahvia paahdettiin Helsingin Sörnäisissä EKA:n kahvipaahtamossa kunnes vuonna 1988 se siirtyi Sturenkadulle Meiran paahtimoon. Saludon nimi on espanjaa ja tarkoittaa tervehdystä. Syksyllä 2018 Meira otti Saludon kohderyhmäksi nuoret miehet ja teki provosoivan, kahvihienostelua humoristisesti kritisoivan nettivideokampanjan teemalla ”Hyvä riittää”. ==Lähteet== Luokka:Kahvi Luokka:Suomalaiset elintarvikealan tuotemerkit
Eija-Liisa Löyttyniemi

Eija-Liisa Löyttyniemi (o.s. Uotila, s. 5. elokuuta 1939 Loimaa) on suomalainen Forssassa asuva taidemaalari. Löyttyniemi opiskeli Suomen Taideakatemian koulussa 1957–1960. Hänen töitään oli ensi kertaa esillä 1968 Helsingissä Galleria Pinxissä. Löyttyniemen vanhemmat olivat maanviljelijä Paavo Uotila ja Eeva Rantanen. Hänen ensimmäinen puolisonsa oli Jaakko Löyttyniemi ja toinen Bernhard Vanhanen. Hänellä on kaksi lasta. ==Lähteet== * Luokka:Suomalaiset taidemaalarit Luokka:Vuonna 1939 syntyneet Luokka:Elävät henkilöt
M-1 Global Presents Breakthrough

M-1 Global Presents Breakthrough oli vapaaottelutapahtuma, jonka järjesti M-1 Global 28. elokuuta 2009 Kansas Cityssä, Kansasissa. Tapahtuma lähetettiin suorana HDNet-kanavalla. Pääotteluna oli Mark Kerr vastaan Muhammed Lawal. Mukana oli myös näytösottelu Fjodor Jemeljanenkon ja Gegard Mousasin välillä.Fedor Emelianenko vs. Gegard Mousasi exhibition, King Mo vs. Kerr at "Breakthrough" 10.8.2009 Viitattu 28.3.2010 ==Tulokset== ===Alkuottelut=== *Raskaansarjan ottelu: Rogent Lloret vs. Alexey Oleinik **Ottelu päättyi kolmen erän jälkeen tasan. *Kevyensarjan ottelu: Tim Bazer vs. Eric Marriot **Bazer voitti ottelun yksimielisellä päätöksellä. *Kevyensarjan ottelu: Josh Orocho vs. Sean Wilson **Wilson voitti ottelun teknisellä tyrmäyksellä ensimmäisessä erässä, ajassa 3:05. *Keskisarjan ottelu: Rudy Bears vs. Brendan Seguin **Bears voitti ottelun teknisellä tyrmäyksellä toisessa erässä, ajassa 1:01. *Naisten (kevytsarja) amatööriottelu: Molly Ahlers-Estes vs. Andria Caplan **Ahlers-Estes voitti ottelun teknisellä tyrmäyksellä ensimmäisessä erässä, ajassa 3:00. ===Pääottelut=== *Raskaansarjan ottelu: Mark Kerr vs. Muhammed Lawal **Lawal voitti ottelun teknisellä tyrmäyksellä ensimmäisessä erässä, ajassa 0:25. *Näytösottelu: Fjodor Jemeljanenko vs. Gegard Mousasi **Jemeljanenko voitti ottelun käsilukolla. *Keskisarjan ottelu: Karl Amoussou vs. John Doyle **Amoussou voitti ottelun luovutuksella kolmannessa erässä, ajassa 3:15. *Keskisarjan ottelu: Lucio Linhares vs. Mikhail Zayats **Linhares voitti ottelun luovutuksella ensimmäisessä erässä, ajassa 1:00. *Raskaansarjan ottelu: Rob Broughton vs. Jessie Gibbs **Gibbs voitti ottelun yksimielisellä päätöksellä. *Raskaansarjan ottelu: Lloyd Marshbanks vs. Michał Kita **Kita voitti ottelun luovutuksella ensimmäisessä erässä, ajassa 1:50 *Catchweight (72 kg) ottelu: Ferrid Kheder vs. Daisuke Nakamura **Nakamura voitti ottelun yksimielisellä päätöksellä. ==Lähteet== Luokka:Vapaaottelutapahtumat Luokka:Vuoden 2009 urheilu
Penumbra (pelisarja)

Penumbra on Frictional Gamesin kehittämä sekä Lexicon Entertainmentin ja Paradox Interactiven julkaisema selviytymiskauhupelisarja. Pelisarjaa on julkaistu Microsoft Windowsille, Mac OS X:lle ja Linuxille. Pelit käyttävät HPL-pelimoottoria, lukuun ottaen ennen muita pelejä ilmaiseksi julkaistua teknologiademoa. == Pelisarja == * Penumbra: Overture * Penumbra: Black Plague ** Penumbra: Requiem (lisäosa) == Aiheesta muualla == * Viralliset kotisivut Luokka:Videopelisarjat Luokka:Selviytymiskauhupelit Luokka:Indie-videopelit Luokka:Ruotsissa kehitetyt videopelit
Alposjärvi (kylä)

Alposjärvi on kylä Pellon kunnassa. Kylä sijaitsee noin 30 kilometrin päässä Pellon keskustaajamasta. Alposjärvi sijaitsee Ylisen Alposjärven rannalla. Alposjärvellä on muutamia ympärivuotisia asukkaita, mutta kesämökkejä ja huviloita on runsaasti. Alposjärvellä toimii pieni maatilamatkailuyritys, mutta muunlaisia palveluita ei ole tarjolla. Lähimmät palvelut ovat Turtolassa, Ylitorniolla ja Pellon keskustassa. Luokka:Pellon kylät
AlbumiPromo – TKUG Mixtape

AlbumiPromo – TKUG Mixtape on rap-yhtye Ritarikunnan alkuvuodesta 2010 julkaistu mixtape. Sen julkaisi Monsp Records. == Kappaleet == # Chyde: Takastaas (LempiJoe) # Hot'n'Totti: Monta rautaa tules (Dj Oddjob) # Chyde: Ei o hallus (Staffro) # LempiJoe: Hoilaa pojalles! (Oddjob) # Chyde: Ropstenin suuntaan (Ollimaine Jäbä) # LempiJoe: Saanko luvan? (LempiJoe) # LempiJoe: Basistivitsi (LempiJoe) # Pietari: Tupakkalakko (Oddjob) # LempiJoe: Jees minä!!! (LempiJoe) # Chyde: Huuhaa (Flam) # Xilef Foniboksi # Hot'n'Totti: Kello tikittää (LempiJoe) # Hot'n'Totti: Ryyppykaupunki (LempiJoe) # LempiJoe: Lempi saa sut mukana.V-ra (b.d.p) # Hot'n'Totti, LempiJoe & K!rby: Varkaat, kulkurit (LempiJoe) Luokka:Ritarikunnan albumit Luokka:Vuoden 2010 albumit Luokka:Suomalaiset mixtapet
Dubrovnikin katedraali

Dubrovnikin katedraali () on roomalaiskatolinen katedraali Dubrovnikissa Kroatiassa. Se on Dubrovnikin hiippakunnan tuomiokirkko. Se on rakennettu useiden entisten katedraalien paikalle, joista viimeisin 1100-luvulla romaaniseen tyyliin rakennettu tuhoutui vuoden 1667 maanjäristyksessä. Katedraalissa säilytetään useita pyhäinjäännöksiä, joiden joukossa tiedetään olevan Pyhän Blasiuksen kullalla päällystetyt käsi, jalka ja kallo sekä kappale Jeesuksen ristiä. Se vahingoittui Dubrovnikin piirityksen aikaan ja vauriot on sittemmin korjattu. == Lähteet == == Aiheesta muualla == Luokka:Kroatian katedraalit Luokka:Dubrovnik
Frantic

Frantic voi tarkoittaa seuraavia asioita: * Frantic, elokuva vuodelta 1988 * Frantic Films, kanadalainen yritys * ”Frantic”, Metallica-yhtyeen kappale * Frantic, Bryan Ferryn albumi * Frantic, Gunin albumi * Frantic Factory, Donkey Kong 64 -videopelin kolmas taso.